ദൈവത്തിന്റെ സ്വന്തം നാട് മാറുമ്ബോള്... ദൈവത്തിന്റെ സ്വന്തം നാട് എന്ന കേരളത്തിന്റെ പരസ്യ വാചകം ലോകമെങ്ങും പ്രസിദ്ധമാണ്. കൊല്ക്കത്തയില്നിന്നുള്ള വാള്ട്ടര് മെന്ഡിസ് എന്ന ക്രിയേറ്റിവ് ആര്ട്ടിസ്റ്റാണ് കേരളത്തെ ആദ്യമായി ഇങ്ങനെ വിളിച്ചതെന്നു പരസ്യസ്ഥാപനമായ മുദ്ര കമ്യൂണിക്കേഷന്സ് അവകാശപ്പെടുന്നുണ്ട്. അവരുടെ സ്റ്റാഫായിരുന്നു മെന്ഡിസ്. എന്നാല്, ആ പ്രയോഗം കേരളം 1989 ല് കടം കൊണ്ടതാണെന്നും ബ്രിട്ടന്റെ ഭാഗമായ വെയില്സിന്റേതാണ് ആ വിശേഷണമെന്നും ചില നിരീക്ഷകര് ചൂണ്ടിക്കാണിക്കുന്നു. വിശേഷണങ്ങള് എന്തുതന്നെ ആയാലും 65ാം പിറന്നാള് ആഘോഷിക്കുന്ന കേരളം മാറിയതുപോലെ മറ്റൊരു രാജ്യവും അടുത്തെങ്ങും മാറിയിട്ടുണ്ടാകില്ല. ലൂസിഫര് എന്ന തട്ടുപൊള്ളിപ്പന് സിനിമയില് പറയുന്നതുപോലെ കഴിഞ്ഞ 15 വര്ഷത്തെ കേരളത്തിന്റെ മാറ്റം ആരെയും അമ്ബരിപ്പിക്കുന്നതാണ്. യൂറോപ്യന് സഞ്ചാരിയായ ജോണ് ഓഫ് മോന്റി കോര്വിനോയും വെനീസുകാരനായ മാര്ക്കോപ്പോളോയും 13ാം നൂറ്റാണ്ടിലാണ് മലയാളക്കരയിലെത്തിയത്. അവരുടെ യാത്രാവിവരണത്തില് മലയാളനാടിനെക്കുറിച്ച് വിവരിക്കുന്നുണ്ട്. അന്നത്തെ ജനങ്ങളുടെ വസ്ത്രധാരണമായിരുന്നു ഏറെ കൗതുകകരം. ഇവിടത്തെ സ്ത്രീപുരുഷന്മാര് നാമമാത്ര വസ്ത്രധാരികളും നഗ്നപാദരുമാണ്എന്നാണ് അവര് വിവരിച്ചിരിക്കുന്നത്. പതിമൂന്നാം നൂറ്റാണ്ടില്നിന്ന് 21ാം നൂറ്റാണ്ടിലേക്ക് എത്തിയ മാറിയ കേരളത്തിലേക്ക്... കാലാവസ്ഥ ഭൂപ്രകൃതിയും കാലാവസ്ഥയും കനിഞ്ഞനുഗ്രഹിച്ച മനോഹരതീരമാണ് നമ്മുടെ കൊച്ചുകേരളം. എന്നാല്, മുമ്ബെങ്ങും രേഖപ്പെടുത്തിയിട്ടില്ലാത്ത വിധമുള്ള പ്രകൃതിക്ഷോഭങ്ങളെയാണ് ഇന്നു നാം നേരിടുന്നത്. ഇതിലൊരു പങ്ക് ആഗോള കാലാവസ്ഥാ വ്യതിയാനത്തിന്റെ സംഭാവനയാണ്. ഏതാനും വര്ഷം മുമ്ബ് വരെ കേട്ടുകേള്വിയില്ലാതിരുന്ന ഹീറ്റ് വേവ് ചൂടുകാറ്റ് കേരളത്തിലും നാള്ക്കുനാള് ശക്തമാകുന്നു. പ്രളയങ്ങളും തുടര്ക്കഥയാകുന്നു. 20 വര്ഷത്തിനിടെ വെള്ളപ്പൊക്കംമൂലമുള്ള മരണത്തിലും ഉയര്ച്ചയുണ്ട്. 19702000 കാലയളവില് 10 ലക്ഷത്തില് 1.48 പേരാണു പ്രളയങ്ങളില് മരിച്ചതെങ്കില് 200019 ല് ഇത് 1.95 ആയി. ദീര്ഘവീക്ഷണമില്ലാത്ത നമ്മുടെ വികസന നയങ്ങളാണ് പ്രകൃതിയെ പിണക്കുന്നതില് ബാക്കി പങ്ക് നിര്വഹിക്കുന്നത്. നാടിന്റെ മുഖമുദ്രയായിരുന്ന നീര്ത്തടങ്ങള് അനിയന്ത്രിതമായി നികത്തിയത് സംസ്ഥാനത്തെ മൊത്തത്തിലൊരു വലിയ വെള്ളക്കെട്ടായി മാറ്റി. ആരോഗ്യം ഏതൊരു വികസിത രാജ്യത്തോടും കിടപിടിക്കാന് കഴിയുന്നതാണ് നമ്മുടെ ആരോഗ്യ രംഗം. സ്വാതന്ത്ര്യാനന്തര കാലം മുതലുള്ള പ്രയത്നത്തിന്റെ ഫലമാണിത്. എന്നാല്, കൃത്യമായ ഇടവേളകളില് പടരുന്ന വൈറസ്ജന്യ രോഗങ്ങള് കനത്ത വെല്ലുവിളിയാണ് നമ്മുടെ ആരോഗ്യ രംഗത്ത് ഉയര്ത്തുന്നത്. നിപയടക്കമുള്ളവ ഉദാഹരണം. ജീവിതക്രമങ്ങളും ഭക്ഷണത്തില് വന്ന മാറ്റങ്ങള് മലയാളികയെും വലിയൊരളവില് ജീവിതശൈലീ രോഗങ്ങള്ക്ക് അടിമകളാക്കി. ഇതിനു പുറമേയാണ് വന്ധ്യതയടക്കമുള്ള പ്രശ്നങ്ങള്. ആരോഗ്യരംഗത്തുണ്ടായ മറ്റൊരു പ്രധാന മാറ്റമാണ് സൂപ്പര് സ്പെഷാലിറ്റി ആശുപത്രികളുടെ ഉദയം. നാടിന്റെ മുക്കിലും മൂലയിലും ഇത്തരം ആശുപത്രികള് എത്തിക്കൊണ്ടിരിക്കുന്നു. ഭക്ഷണം ചക്കപ്പഴത്തോളം രുചികരമായ ഒരു ഫലം ഞാന് കഴിച്ചിട്ടില്ല പതിനാലാം നൂറ്റാണ്ടിന്റെ ആദ്യ പകുതിയില് മലയാളക്കരയിലെത്തിയ കത്തോലിക്കാ പാതിരി ജോര്ഡാനുസിന്റെ വാക്കുകളാണിത്. ചക്കയും മാങ്ങയുമടക്കമുള്ള നമ്മുടെ നാതാതരം ഫലങ്ങളുടെ രുചിവൈവിധ്യം വിവിധ സഞ്ചാരികള് തങ്ങളുടെ കുറിപ്പുകളില് പങ്കുവച്ചിട്ടുണ്ട്. ലോകം മുഴുവന് പടര്ന്നു പന്തലിച്ച മലയാളി തന്റെ ഭക്ഷ്യ സംസ്കാരവും അവിടങ്ങളിലേക്കു കൊണ്ടു പോയി. അമേരിക്കയിലെ അടുക്കളത്തോട്ടങ്ങളില്പോലും അരുമകളായി വളരുന്ന കരിയേപ്പും കാന്താരിയും ഇതിന്റെ നേര് സാക്ഷ്യങ്ങളാണ്. അവിടങ്ങളിലെ രീതികള് ഇവിടേയ്ക്ക് എത്തിക്കാനും മലയാളിക്ക് മടിയുണ്ടായില്ല. കുഴിമന്തി, അല്ഫാം, ഷവര്മ്മ, കുബൂസ് തുടങ്ങിയ അറബി വിഭവങ്ങള് കേരളത്തിലെ ഏത് നാട്ടിന്പുറത്തും ലഭ്യമാണ്. ഉത്തരേന്ത്യന് രുചികളുടെ പ്രതിനിധികളാണ് വിവിധയിനം തണ്ടൂരി വിഭവങ്ങള്. ചായയും കാപ്പിയും എത്തുന്നതിന് മുമ്ബ് ഇഞ്ചിയും മുളകും നാരകയിലയും ചതച്ചിട്ട സംഭാരം, ചുക്കുവെള്ളം, ജീരകവെള്ളം, മല്ലിവെള്ളം എന്നിവയായിരുന്നു മലയാളിക്ക് പഥ്യം. ചോറിനും കഞ്ഞിക്കുമൊപ്പം കാളന്, അവിയല്, എരിശേരി, തോരന് ഉപ്പേരി, ഉപ്പിലിട്ടത് എന്നിവയായിരുന്നു പഴയകാലത്തെ പ്രധാന വിഭവങ്ങള്. രസവും സാമ്ബാറുമടക്കം നാം നമ്മുടെ സ്വന്തമായി കൊണ്ടു നടക്കുന്ന വിഭവങ്ങള് വന്നത് തമിഴ്നാട്ടില്നിന്നാണ്. കുടിയേറ്റം കാര്ഷികവൃത്തിയില് ജീവിതോപാധി കണ്ടെത്തിയ മലയാളിയുടെ ജീവിതം മാറ്റിമറിച്ചത് കുടിയേറ്റങ്ങളായിരുന്നു. ജോലിതേടി അന്നം തേടി മലയാളി നാടുകള് താണ്ടി. മലയാളി ഇല്ലാത്ത നാടില്ലെന്ന അവസ്ഥയായി പിന്നെ. നൂറ്റാണ്ടുകളായി നിലനിന്ന ജാതിവ്യവസ്ഥയില് നിന്നുള്ള മോചനം കൂടിയായിരുന്നു മലയാളിയുടെ കുടിയേറ്റങ്ങളും. ജാതിമത വ്യത്യാസമില്ലാതെ കേരളത്തിലെ യുവാക്കള് ജോലി തേടി, അതുമല്ലെങ്കില് നാടുവിട്ടു. അതുവരെ കാര്ഷികകാര്ഷികേതര ജോലി മാത്രമായിരുന്നു ഇവിടെ. അന്നത്തെ യുവാക്കളുടെ പ്രധാന ഇടങ്ങള് മുംബൈ, കൊല്ക്കത്ത, ചെന്നെ, സിലോണ് ഇന്നത്തെ ശ്രീലങ്ക അപൂര്വം ചിലര് സിംഗപ്പൂര് ആയിരുന്നു. തുടര്ന്ന് 1970 കളില് ഗള്ഫ് കുടിയേറ്റം ആരംഭിച്ചു. ഗള്ഫ് കുടിയേറ്റം വ്യാപകമാകുന്നത് 1970 കളിലാണ്. 90 കളിലുണ്ടായ ഗള്ഫ് യുദ്ധം, സാമ്ബത്തിക പ്രതിസന്ധി, നിതാഖാത് തുടങ്ങിയവ മൂലം ഗള്ഫ് കുടിയേറ്റത്തില് ഗണ്യമായ കുറവുണ്ടായി. എങ്കിലും നമ്മുടെ സമ്ബത്ത് വ്യവസ്ഥയുടെ നട്ടെല്ലാണ് ഗള്ഫ് മലയാളികള്. ജി.ഡി.പിയുടെ 20 ശതമാനത്തോളം പ്രവാസികള് അയക്കുന്ന പണമാണ്. ഏകദേശം ഒരു ലക്ഷം കോടി രൂപയാണ് വിവിധ ബാങ്കുകളിലെ പ്രവാസി നിക്ഷേപം. 2019 ല് പ്രവാസികള് കേരളത്തിലേക്ക് അയച്ചത് 68,841 കോടി രൂപയാണ്. കോവിഡിന് ശേഷം ഇത് പകുതിയോളം കുറയുമെന്നാണ് സാമ്ബത്തിക വിദഗ്ധരുടെ മുന്നറിയിപ്പ്. എന്നാല്, പിന്നെ കണ്ടത് തിരിച്ചുള്ള കുടിയേറ്റമായിരുന്നു. ഇതരസംസ്ഥാനങ്ങളില്നിന്ന് ലക്ഷക്കണക്കിനു തൊഴിലാളികളാണ് ഇന്നു നമ്മുടെ നാട്ടില് തൊഴിലെടുക്കുന്നത്. പാര്പ്പിടം ഓലമേഞ്ഞതും ഓലവീട്ടില്നിന്നും ഓടിട്ട വീട്ടില്നിന്നും മലയാളി ടെറസ് വീടുകളിലേക്കും അവിടെനിന്നും പടുകൂറ്റന് വീടുകളിലേക്കുമുള്ള പ്രയാണം കണ്ണടച്ചു തുറക്കുന്ന വേഗത്തിലായിരുന്നു. കെട്ടിലും മട്ടിലും വൈദേശികം മുഖമുദ്രയാക്കിയ വീടുകള് കേരളത്തില് ഉയര്ന്നു. പണ്ട് വീടുകളോടനുബന്ധിച്ച് ധാരാളം പുരയിടമുണ്ടായിരുന്നു. എന്നാല് ഇന്ന് അഞ്ച്മൂന്ന് സെന്റിലേക്ക് മലയാളി ഒതുങ്ങി. ഇതിനെല്ലാം അടിത്തറയായത് മലയാളിയുടെ കുടിയേറ്റവും അതിന്മേലുള്ള പണവും ആയിരുന്നു. നവോത്ഥാനം 19ാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും ഉടലെടുത്ത പരിഷ്കരണ പ്രവര്ത്തനങ്ങളാണ് നമ്മുടെ സമൂഹത്തെ അടിമുടി മാറ്റിമറിച്ചത്. അയിത്തവും തൊട്ടുകൂടായ്മയും കൊടുകുത്തി വാണ കേരളത്തെ ഭ്രാന്താലയമെന്നാണ് സ്വാമി വിവേകാന്ദന് വിശേഷിപ്പിച്ചത്. അവിടെനിന്നും ഇന്നും കാണുന്ന നവോത്ഥാന മൂല്യങ്ങളിലേക്കുള്ള വളര്ച്ച ഒരിക്കലും സുഖകരമായിരുന്നില്ല. ശ്രീനാരായണഗുരു, ചട്ടമ്ബി സ്വാമികള്, അയ്യന്കാളി, ഡോ. പല്പ്പു, പൊയ്കയില് ശ്രീകുമാരഗുരുദേവന്, വൈകുണ്ഠസ്വാമി, മഹാകവി കുമാരനാശാന്, സി.വി. കുഞ്ഞുരാമന്, ടി.കെ. മാധവന്, പണ്ഡിറ്റ് കെ.പി. കറുപ്പന്, കെ. കേളപ്പന്, മന്നത്ത് പദ്മനാഭന്, എ.കെ. ഗോപാലന് തുടങ്ങി എണ്ണിയാലൊടുങ്ങാത്ത മഹാരഥന്മാരുടെ ശ്രമഫലമായാണു കേരളത്തെ ഇന്നത്തെ കേരളമാക്കിയത്. ലൈംഗികത കേള്ക്കുമ്ബോള്തന്നെ മലയാളി നെറ്റി ചുളിക്കുന്ന വാക്കാണ് ലൈംഗികത. എന്നാല്, മലയാളിയെപോലെ ഇത്ര ലൈംഗിക ദാരിദ്ര്യം അനുഭവിക്കുന്നവര് ലോകത്ത് വേറെ ഉണ്ടോ എന്നത് സംശയമാണ്. ലിംഗനീതിയുമായി ബന്ധപ്പെട്ട് കുട്ടികള്ക്കുപോലും നമ്മുടെ നാട്ടില് ബോധവത്കരണം നല്കുന്നില്ല. ഇന്നും കൗമാരപ്രായത്തിലെത്തുന്ന നമ്മുടെ കുട്ടികള്ക്ക് ശരിയായ ലൈംഗിക വിദ്യാഭ്യാസം ലഭിക്കുന്നില്ല. വീടുകളില്നിന്നും സ്കൂളുകളില്നിന്നും ആരും ഒന്നും പറഞ്ഞുകൊടുക്കാത്ത അവസ്ഥ. ഇതുതന്നെയാണ് പല പ്രശ്നങ്ങള്ക്കും കാരണം. കുട്ടികള്ക്കും സ്ത്രീകള്ക്കുമെതിരേയുള്ള ലൈംഗികാതിക്രമങ്ങള് കേരളത്തിന്റെ പ്രധാനപ്രശ്നമായി മാറിക്കഴിഞ്ഞു. പിഞ്ചുകുട്ടികള് മുതല് വയോധികര്വരെ ലൈംഗികാതിക്രമങ്ങള്ക്ക് വിധേയരാകുന്നു. നാഷണല് ക്രൈം റെക്കോര്ഡ്സ് ബ്യൂറോ എന്.സി.ആര്.ബി.യുടെ കണക്കു പ്രകാരം 18 വയസില് താഴെയുള്ള പെണ്കുട്ടികളുടെ ബലാല്സംഗനിരക്കിലും ആറു വയസിനും 12 വയസിനുമിടയിലുള്ള ഇരകളുടെ എണ്ണത്തിലും കേരളത്തിന്റെ സ്ഥാനം മുകളിലാണ്. പ്രണയം പ്രണയം... മനോഹരമായ മൂന്നക്ഷരം. പക്ഷേ ഇന്ന് നമ്മുടെ പെണ്കുട്ടികള്ക്ക് മേല് മരണം വിതക്കുന്നു ഈ മൃദുല വികാരം. പ്രണയത്തിന്റെ പേരില് അല്ലെങ്കില് പ്രണയം നിരസിച്ചതിന്റെ പേരില് അടുത്തിടെ കേരളത്തില് നിരവധി പെണ്കുട്ടികളാണ് കൊല്ലപ്പെട്ടത്. പ്രണയലേഖനങ്ങളും സമ്മാനങ്ങളും കൊടുക്കുന്ന കൈകള്തന്നെ ഉയിരെടുക്കുന്ന അവസ്ഥ. പ്രണയിച്ചതിന്റെ പേരിലും പ്രണയം നിരസിച്ചതിന്റെ പേരിലും കേരളത്തില് 353 സ്ത്രീകള്ക്ക് ജീവന് നഷ്ടമായെന്നാണ് കണക്കുകള്. 353 മരണങ്ങളില് 13 പേര് കൊല്ലപ്പെടുകയായിരുന്നു. 2017ല് പ്രണയ ബന്ധത്തിന്റെ പേരില് 83 പേര്ക്കാണ് ജീവന് നഷ്ടമായത്. മൂന്ന് കൊലപാതകങ്ങളും 80 ആത്മഹത്യകളുമാണ് 2017ല് റിപ്പോര്ട്ട് ചെയ്തത്. 2018 ല് പ്രണയം മൂലം കൊലപാതകങ്ങള് റിപ്പോര്ട്ട് ചെയ്തിട്ടില്ല. എന്നാല് 76 പെണ്കുട്ടികളാണ് ആത്മഹത്യ ചെയ്തതെന്ന് മന്ത്രി പറഞ്ഞു. 2019 ല് അഞ്ചു കൊലപാതകങ്ങളും 88 ആത്മഹത്യകളും ഉള്പ്പെടെ 93 കേസുകള് റിപ്പോര്ട്ട് ചെയ്തു. പ്രണയബന്ധങ്ങളുടെ പേരില് 2020 ലാണ് ഏറ്റവും കൂടുതല് പെണ്കുട്ടികള് മരണപ്പെട്ടത്. രണ്ട് കൊലപാതകങ്ങളും 96 ആത്മഹത്യകളും അടക്കം 98 കേസുകളാണ് റിപ്പോര്ട്ട് ചെയ്തത്. ലഹരി അമിതമായ ലഹരി ഉപയോഗം നമ്മുടെ യുവതലമുറയ്ക്കും ഭീഷണിയാണ്. മുമ്ബ് കള്ളും ചാരായവുമായിരുന്നു ലഹരിക്കുള്ള പ്രധാന ആശ്രയം. എന്നാല്, കാലം മാറിയപ്പോള് യുവത്വം ലഹരിയുടെ പുതുവഴികള് തേടി. കഞ്ചാവില് തുടങ്ങി വീരമേറിയ മയക്കുമരുന്നുകളിലേക്ക് യുവത്വം വഴിമാറുന്നു. അത്യന്തം മാരകമായ എം.ഡി.എം.എ, എല്.എസ്.ഡി തുടങ്ങിയ മയക്കുമരുന്നുകള് ഉപയോഗിക്കുന്നവരിലേറെയും വിദ്യാര്ഥികളും യുവാക്കളുമാണ്. പെണ്കുട്ടികളും ഈ രംഗത്ത് പിന്നാക്കമല്ല എന്നതും ആശങ്കാജനകമാണ്. സുധീപ് എസ്. കടവല്ലൂര്